MINISTERSTVO ŠKOLSTVA SR

NÁVRH

  TEMATICKÝ  ŠTÁTNY  PROGRAM  VÝSKUMU  A VÝVOJA

Prognóza  rozvoja a využívania vedy a techniky  do  rok  2015
Vypracovanie metódou Technologického prognózovania (Technology Foresinght)

na roky 2002-2004 s výhľadom do roku 2008

Bratislava 
Júl  2002

1.   Špecifikácia obsahu štátneho programu  na roky 2002 - 2004

1.1	Názov štátneho programu 

Prognóza  rozvoja a využívania vedy a techniky  do  rok  2015
Vypracovanie metódou Technologického prognózovania (Technology Foresinght)

1.2  Ciele tematického štátneho programu

Cieľom štátneho programu je postupmi metódy Technologického prognózovania pripraviť prognózu vedy a techniky so zreteľom na budúce potreby, možnosti, riziká a výzvy a poskytnúť 

-	identifikáciu sociálno-ekonomických výziev pre vedu a techniku v období do roku 2015 a spôsobov ich zvládania pri  zabezpečení udržateľného rozvoja;
-	identifikáciu základných rozvojových oblastí v podmienkach globalizácie;
-	identifikáciu trendov vedy a techniky v Európskom výskumnom priestore a kľúčových smerov vedy a techniky na Slovensku a im zodpovedajúcich systémových opatrení;
-	návrh vecných a systémových priorít vednej a technickej politiky na roky 2006 – 2010 s výhľadom do roku 2015, rešpektujúc regionálny a sociálno-ekonomický kontext rozvoja Slovenska.

Naplnenie uvedených cieľov predpokladá zvýšenie kvality odborného rozhodovania MŠ SR v oblasti vedy a techniky o 80 %  pri určovaní priorít vecného zamerania výskumu a vývoja v rámci vypracovávania Strednodobej koncepcie štátnej vednej a technickej politiky do roku 2010.

1.3 Charakteristika programu

S použitím techník a metód technologického predvídania (v zahraničí známe ako  technology foresight) sa vypracuje interdisciplinárna prognóza rozvoja a využívania vedy a techniky na Slovensku do roku 2015. Prognóza bude obsahovať stránku dopytu (sociálne a ekonomické výzvy globalizácie, perspektívnych a rozvojových oblastí udržateľného rozvoja) a stránku ponuky (rozvoj a využívanie vedy a techniky na Slovensku, príp. v Európskom výskumnom priestore) pri zvýšení konkurenčnej schopnosti ekonomiky a kvality života . Rámcom prognózy bude štúdia o vývoji základných indikátorov rozvoja SR do roku 2015 (ekonomických, vzdelanostných, zdravotných, environmentálnych a sociálnych) a rizík a prínosov vstupu SR do EÚ, ktoré budú charakterizovať podmienky rozvoja a využívania vedy a techniky. Výsledky prognózy sa využijú pre zdôvodnenie a návrh vecných a systémových priorít štátnej vednej a technickej politiky vrátane medzinárodného kontextu na roky 2006 – 2010 s výhľadom do roku 2015. Do prognózy budú priebežne zapracovávané relevantné výsledky ďalších súbežne spracúvaných štátnych programov.

1.4  Doba riešenia štátneho tematického programu

začiatok riešenia:          október 2002
ukončenie riešenia:       december 2004

1.5	Celkové náklady riešenia štátneho tematického programu 

v tis. Sk
Rok riešenia štátneho programu | 2002 | 2003 | 2004 | Spolu
Navrhovaný objem prostriedkov zo ŠR | 5 000 | 9 100 | 8 000 | 22 100
Predpokladaný objem iných zdrojov | 0,0 | 0,0 | 0,0 | 0,0

1.6  Administrátor štátneho tematického programu

   Slovenská akadémia vied

1.7   Štruktúra štátneho tematického programu:

Program pozostáva z piatich blokov:

Blok 01:  Spoločenské, sociálno-ekonomické a environmentálne výzvy a varianty ich možného zvládania,  základné rozvojové oblasti na Slovensku v podmienkach integrovanej Európy do roku 2015
Blok 02: Možnosti napojenia slovenského výskumu a  vývoja na trendy vedy a techniky v európskom výskumnom priestore a podiel slovenskej vedy a techniky na riešení globálnych problémov
Blok 03: Smery vedy a techniky na Slovensku do roku 2015 pre zvýšenie konkurenčnej schopnosti ekonomiky a kvality života, pri rešpektovaní regionálneho a siciálno-ekonomického kontextu rozvoja Slovenska                   
Blok 04: Infraštruktúra vedy a techniky – inštitucionálna, legislatívna, informačná a vzdelanostná 

Blok 05:  Vecné a systémové priority vednej a technickej politiky na Slovensku do roku 2010.

2.  Rámcový obsah štátneho programu s výhľadom do roku 2010

2.1   Ciele tematického štátneho programu

Ciele tematického štátneho programu, ktorého plnenie pokračuje aj v roku 2005 vyplývajú z aktualizácii Koncepcie štátnej vedenej a technickej politiky, spracovanej  v roku 2005 a budú orientované na:
-	identifikáciu dopadov globalizácie a integrácie na vedu a techniku
-	identifikáciu výziev pre vedu a techniku vo väzbe na rastúcu ekonomickú konkurenciu
-	identifikáciu výziev pre vedu a techniku podporujúcich snahu o udržanie sociálnej súdržnosti a tvorby podmienok pre udržateľný rozvoj. 

2.2	Charakteristika 

Prognóza bude vyjadrovať výzvu na rozvoj a  využívanie poznatkov vedy a techniky pri uplatňovaní štátnych záujmov navonok ako aj na integráciu spoločnosti smerom dovnútra. Ide o potvrdenie predstavy naplnenia sebarealizácie malej krajiny v strede Európy, založením pozitívnych dlhodobých trendov využívania vedy a techniky. 

2.3.  Doba riešenia štátneho tematického programu

začiatok riešenia:          január  2005
ukončenie riešenia:       december 2008

2.4	Celkové náklady do roku 2008
v tis. Sk
Rok riešenia štátneho programu | 2005 | 2006 | 2007 | 2008 | Spolu
Navrhovaný objem prostriedkov zo ŠR | 6 000 | 6 000 | 8 000 | 8 000 | 28 000
Predpokladaný objem iných zdrojov | – | – | – | | –

2.5  Výhľadová  štruktúra štátneho programu do roku 2008  
      
-	potreby, možnosti, riziká a výzvy pre sociálny a ekonomický rozvoj spoločnosti schopný reagovať na výzvy využitím vedy a techniky
-	technologický a spoločenský vývoj, vrátane priorít zodpovedajúcich týmto trendom pre rozvoj a využitie vedy a techniky
-	zameranie výskumného a  vývojového potenciálu na kľúčové problémy konkurenčnej schopnosti ekonomiky a kvality života.

ŠP VaV – Prognóza rozvoja a využívania vedy a techniky do roku 2015

Špecifikácia
očakávaných kvantitatívnych a kvalitatívnych prínosov štátnych programov výskumu a vývoja pre ekonomický a spoločenský rozvoj

P.č. | Názov prínosu | Áno* | Nie*
| Zvýšenie výnosov, hospodárskeho výsledku, pridanej hodnoty | x |
| Úspora nákladov výroby | x |
| Zvýšenie produktivity práce | x |
| Zvýšenie podielu domácich surovín a subdodávok na výrobe | x |
| Zvýšenie objemu finálnych výrobkov a objemu výnosu | x |
| Vytvorenie nových pracovných miest | | x
| Zníženie nezamestnanosti | | x
| Zníženie materiálovej náročnosti (spotreby materiálu) | x |
| Zníženie energetickej náročnosti (spotreby energie) | | x
| Zlepšenie životného prostredia vo vzťahu k hygiene a bezpečnosti práce, k zníženiu objemu ekologicky závadného odpadu a exhalátov | x |
| Zníženie nákladov na likvidáciu ekologicky závadného odpadu | x |
| Zvýšenie vývozu výrobkov a služieb | x |
| Zníženie dovozu výrobkov a služieb | | x
| Zníženie výdavkov štátneho rozpočtu vynakladaných na zdravotníctvo | x |
| Zvýšenie priemerného veku života mužov a žien | x |
| Zníženie ročnej úmrtnosti z dôvodu závažných ochorení (kardiovaskulárnych, nádorových a prenosných) | x |
| Zníženie spotreby liekov a ďalších farmaceutických výrobkov | x |
| Zvýšenie vzdelanosti obyvateľov | x |
| Zvýšenie kvality odborného rozhodovania ústredného orgánu štátnej správy SR, vlády SR, Národnej rady SR | X^** |
| Zvýšenie úspešnosti zapájania sa do európskych programov výskumu a vývoja | x |
| Zníženie úniku mladých pracovníkov výskumu a vývoja do iných odvetví a zahraničia | x |
| Zvýšenie mobility pracovníkov výskumu a vývoja v Európskom výskumnom priestore | x |
| Zníženie zastaranosti techniky v infraštruktúre výskumu a vývoja | |

Ing. Gabriel Petocz
––––––––––––––––––––––––––––––
predseda rady štátneho programu VaV 

PhDr.Viera Rosová, CSc.
–––––––––––––––––––––––––––––––––
podpredseda rady štátneho programu VaV

*   vyplniť vpísaním krížika do jednej z dvoch možností áno/nie
** príslušný prínos je kvantifikovaný v cieľoch v návrhu štátneho programu